આર્થિક દ્રષ્ટિએ: આર્થિક દ્રષ્ટિએ વર્ષ સિંહ રાશિના જાતકો માટે એકદંરે તો સારું જ કહેવાય. જાન્યુઆરી મહિનો થોડો તકલીફવાળો હશે. નોકરિયાત વર્ગ માટે આ વર્ષ ખૂબ જ લાભ કર્તા રહે તેવું લાગી રહ્યું છે. નોકરીમાં પ્રોબ્લેમ થયા છે અથવા છૂટી ગઈ હશે તો તેમને કંઈ ને કંઈ નોકરી મળી શકશે. નોકરીમાં બદલી, બઢતી કે સ્થાન ફેરની રાહ જોતાં હશો તેમને ઓગસ્ટ – ૨૦૧૬ બાદનો સમય ખૂબ જ લાભકર્તા સાબિત થાય. વેપાર-ઉત્પાદન સાથે સંકળાયેલા માટે પણ વર્ષ ખૂબ જ સારું રહેશે. મહેનત વધુ કરવી પડશે, તેનો લાભ પણ મળતો જણાશે. સટ્ટાકીય કામો કરનાર માટે સમય થોડો સારો રહેશે, લાંબા ગાળાની ગણતરી કરી રોકાણ કરશો. ખર્ચની દ્રષ્ટિએ ધ્યાન આપવું પડશે, આવકનો સ્ત્રોત તો છે, સાથે ખર્ચની શક્યતા પણ વધુ જોવા મળે છે.